b'\n_START_ARTICLE_\nVladimir Petljakov\n_START_PARAGRAPH_\nVladimir Mihailovit\xc5\xa1 Petljakov (ven. \xd0\x92\xd0\xbb\xd0\xb0\xd0\xb4\xd0\xb8\xcc\x81\xd0\xbc\xd0\xb8\xd1\x80 \xd0\x9c\xd0\xb8\xd1\x85\xd0\xb0\xcc\x81\xd0\xb9\xd0\xbb\xd0\xbe\xd0\xb2\xd0\xb8\xd1\x87 \xd0\x9f\xd0\xb5\xd1\x82\xd0\xbb\xd1\x8f\xd0\xba\xd0\xbe\xcc\x81\xd0\xb2; 1891\xe2\x80\x931942) oli neuvostoliittolainen lentokonesuunnittelija. _NEWLINE_Petljakov syntyi Sambelkin kyl\xc3\xa4ss\xc3\xa4 Donin kasakoiden alueella Ven\xc3\xa4j\xc3\xa4ll\xc3\xa4 vuonna 1891. H\xc3\xa4n opiskeli teknikoksi Taganrogin opistossa. Vuosina 1917\xe2\x80\x931918 h\xc3\xa4n toimi teknikkona Moskovan yliopiston aerodynamiikan laboratoriossa, jota johti Nikolai \xc5\xbdukovski, ja samalla opiskeli siell\xc3\xa4 valmistuen vuonna 1922. 1921\xe2\x80\x931936 Petljakov ty\xc3\xb6skenteli TsAGI-instituutissa, jota johti Andrei Tupolev. _NEWLINE_Vuonna 1936 Petljakovista tuli oman suunnittelutoimistonsa johtaja. T\xc3\xa4h\xc3\xa4n aikaan oli uusille johtajille kysynt\xc3\xa4\xc3\xa4, koska vanhemmat lentokoneinsin\xc3\xb6\xc3\xb6rit oli vangittu 1930-luvun puhdistuksissa. H\xc3\xa4n alkoi suunnitella kokometallisia lentokoneita ja kehitti monia alan tekniikoita. Petljakov johti ensimm\xc3\xa4isten raskaiden pommikoneiden, kuten TB-1:n ja TB-3:n suunnittelua vuosina 1930\xe2\x80\x931935 ja nelimoottorisen Petljakov Pe-8 -pommikoneen ja Petljakov Pe-2 -sy\xc3\xb6ksypommikoneen suunnittelua 1939\xe2\x80\x931940. _NEWLINE_H\xc3\xa4n kuoli lento-onnettomuudessa Arzamasissa tammikuussa 1942._NEWLINE_Vladimir Petljakov sai Stalin-palkinnon vuonna 1941 ja Leninin kunniamerkin.'